János Arany
Store norske leksikon,Språk og litteratur,Litteratur i verden,Europa,Ungarns litteratur
János Arany var en ungarsk dikter som regnes ved siden av Sándor Petöfi som den største på 1800-tallet.
Aranys hovedverk, den nasjonalfolkelige trilogien om ridderen Toldi (1847), som er den folkelige realismens klassiske verk i ungarsk litteratur, bygger på gamle sagn og historiske fakta, men er samtidig et tidsaktuelt uttrykk for bondestandens streben etter friere og bedre kår. Med sine dikt deltok Arany i frihetskampen 1848–1849.Senere skrev han en rekke fremragende ballader, dessuten kritikker og avhandlinger. Han utmerket seg også ved sine oversettelser av Aristofanes og William Shakespeare. Diktene hans er oversatt til mange språk. Fra 1865 var Arany generalsekretær i Det ungarske vitenskapsakademi. Les mer i Store norske leksikon Ungarns litteratur